kardosdrur/scandi-wiki huggingface dataset:
Wallis-Alperne

Wallis-Alperne (tysk:Walliser Alpen; italiensk: Alpi pennine; fransk: Alpes-Graies-et-Pennines) er en alpekæde i Schweiz og Italien. De højeste bjerge i begge disse lande ligger her. Wallis-Alperne ligger mellem Rhône-dalen i Schweiz, kantonen Wallis og Valle d'Aosta i Italien.

Kildehenvisninger

Eksterne henvisninger 

Bjergkæder i Schweiz
Bjergkæder i Italien
Bjergkæder i Alperne
Midtvesten

Midtvesten (engelsk: the Midwest el. the Middle West, indtil 1984 the North Central Region) er en region, som dækker de af USA's delstater, der ligger vest for Appalacherne, nord for Ohiofloden, og øst for Rocky Mountains. Det er en af de 4 regioner, USAs Folketællingsbureau inddeler landet i; de 3 andre er Nordøst (en), Sydstaterne, og Vesten (en). Midtvesten er delt op i to, West North Central og East North Central.

Midtvesten består af 12 delstater, og havde en befolkning på 66.927.001 ved den seneste folketælling i 2010 (en). Regionen har et landareal på 1.943.844 km, og en befolkningstæthed på 34,4 indbyggere/km. Midtvesten er derfor 12,1 gange så stor som Danmark målt på befolkning, og 45,8 gange så stor målt på areal.

Delstater

West North Central 

 Iowa
 Kansas
 Minnesota
 Missouri
 Nebraska
 North Dakota
 South Dakota

East North Central 

 Illinois
 Wisconsin
 Indiana
 Michigan
 Ohio

Fodnoter

Eksterne henvisninger 

 Midtvesten i Geographic Levels på United States Census Bureau's officielle hjemmeside
Tureby Station

Tureby station er en af de oprindelige stationer på Sydbanen (fra 1924 Lille Syd) og bygningen fremstår i sit ydre stort set som i 1870. Selv om stationen kom til at ligge i udkanten af Tureby Overdrev og ligger nær landsbyen Algestrup (Alkestrup) – vest for jernbanen – fik den navn efter den noget fjernere liggende Turebylille og Turebyholm (med Tureby Kirke).

Stationen havde fra ca. 1908 et Siemens & Halske mekanisk sikringsanlæg, der i 1985 blev udskiftet med et sikringsanlæg DSB type 1977 og der indførtes fjernstyring fra FC Roskilde.

Sidespor og læssevej lå nord for stationsbygningen på samme side af hovedsporene som denne. I dag er sporanlægget reduceret til to togvejsspor.

Foruden de huse jernbaneselskabet SJS opførte i forbindelse med stationen, byggedes en treetages hjørneejendom overfor stationen og mod syd – op mod Grevindeskoven – opførtes en kro, til hvilken greven på Bregentved overførte sin bevilling fra Sonnerup Kro. Udover dette er der ikke sket nogen byudvikling i stationens umiddelbare nærhed, men Algestrup er efterhånden vokset hen til stationen.

I slutningen af 2015 og starten af 2016 blev  stationsbygningen revet ned, og erstattet af venteskur og parkeringspladser.

Antal rejsende 
Ifølge Østtællingen var udviklingen i antallet af dagligt afrejsende:

Noter

Litteratur 
 Statistisk Årbog for København og Frederiksberg samt Hovedstadsregionen 1992; København 1992; s. 143 
 Statistisk Årbog for København og Frederiksberg samt Hovedstadsregionen 1996; København 1996; s. 132 
 Københavns Statistiske Årbog 2001; København 2001; s. 131 
 Københavns Statistiske Årbog 2004; København 2004; s. 125 
 Østtælling 2008 DSB og DSB S-tog; s. 19

Eksterne henvisninger 

Tureby Station på dsb.dk

Stationer på Lille Syd
Bygninger, konstruktioner og anlæg i Køge Kommune
Sonnerup Kro

Sonnerup Gl. Kro blev åbnet i året 1820 i forbindelse med den nye landevej fra Køge til Vordingborg (tidligere Hovedvej 2, nu Sekundærrute 151). 

Langs denne landevej blev der med passende mellemrum lagt kroer. I 1870 da jernbanen – Sydbanen fra Roskilde til Vordingborg – blev anlagt, tog den en stor del af landevejstrafikken. Så greven af Bregentved flyttede sin bevilling fra Sonnerup til en kro ved Tureby Station. Men allerede året efter konstateres i et amtsrådsmøde, at der var et føleligt savn for de vejfarende "der ej søgte jernbanen". Der blev derfor givet en ny bevilling til Sonnerup Gl. Kro.

Efter genopbygning efter en brand i 2004 drives der ikke længere kro på stedet.

Kroer i Danmark
Bygninger, konstruktioner og anlæg i Køge Kommune
Etableret i 1820
Skolebakken

Skolebakken er en kortere gennemgående gade i Aarhus mellem de større gader Havnegade og Kystvejen. Havnens lange trafikgade starter ved Europaplads og bliver til Havnegade, senere til Skolebakken, derefter til Kystvejen over Nørreport til Skovvejen og munder ud i Dronning Margrethes Vej. 

Skolebakken grænser op mod Skolegyde og er i et stykke parallelt med Skolegade. Vejnavnene er henviser til Aarhus Katedralskole som kan tilgås fra disse.  

Skolebakken var med sin døgntrafik på 36900 biler og med den daværende grenaabane, en barriere imellem havn og by. Efter Aarhus Letbane har erstattet regionaltoget, er området åbnet op mod havnen.

Gaden har sit eget passagerstop på letbanen, nemlig Skolebakken station.

Noter 

Gader i Aarhus
I Know Things Now (Desperate Housewives)

"I Know Things Now" er 21. afsnit i den amerikanske TV-serie, Desperate Housewives. Afsnittet er instrueret af Wendey Stanzler og skrevet af Kevin Etten og Bruce Zimmerman.

Prolog & Epilog 
Hvert afsnit af Desperate Housewives starter med en prolog og afsluttes med en epilog fortalt af Brenda Strong, som spiller Mary Alice Young i TV-serien.

Prolog

Alle familier har en måde at skjule ting på, andre ikke må se, om det så er et billede, der dækker over en plet på væggen, eller en skabsdør, der skjuler et kaos indeni, eller falske smil, der maskerer år med smerte og hjertesorg.

Alle familier gør sig umage for at skjule grimme sandheder. Men nogen går mere vidt end andre.

Epilog

Når sandheden er grim, forsøger folk at skjule den, fordi de ved, hvilken skade den vil gøre, hvis den bliver afsløret. Så de skjuler den bag robuste vægge, eller de anbringer den bag lukkede døre, eller de tilslører den med kløgtige maskeringer. Men uanset hvor grim sandheden er, kommer den altid frem. Og en vi holder af ender altid med at blive såret. Og en anden vil fryde sig over deres smerte. Og det er den grimmeste sandhed af dem alle.

Skuespillere 
Susan Mayer : Teri Hatcher
Lynette Scavo : Felicity Huffman
Bree Van De Kamp : Marcia Cross
Gabrielle Solis : Eva Longoria
Edie Britt : Nicollette Sheridan
Betty Applewhite : Alfre Woodard
Carlos Solis : Ricardo Antonio Chavira
Paul Young : Mark Moses
Julie Mayer  : Andrea Bowen
Tom Scavo :  Doug Savant
Zachary (Zach) Young : Cody Kasch
Karl Mayer : Richard Burgi
Mary Alice Young : Brenda Strong
Mike Delfino : James Denton

Gæste-skuespillere
 Ed Ferrara : Currie Graham
 Peter McMillan : Lee Tergesen
 Xiao-Mei  : Gwendoline Yeo
 Justin : Ryan Carnes
 Gus : Mike Hagerty
 Oliver Weston : John Mariano

Øvrige Medvirkende
 Sam Killian : Jim O'Heir
 Nurse : Angela Hughes

Afsnit af Desperate Housewives
Giosuè Carducci

Giosuè Alessandro Giuseppe Carducci (født 27. juli 1835 i Pietrasanta, død 16. februar 1907 i Bologna) var en italiensk digter, Giosuè Carducci skrev en lang række digtsamlinger, for hvilke han som den første italiener fik Nobelprisen i litteratur i 1906. Carducci var endvidere en af initiativtagerne til foreningen Societa Dante Alighieri, der virker for at udbrede kendskabet til italiensk kultur og sprog i hele verden.

Giosuè Carducci er kun i meget begrænset omfang oversat til dansk; men to af hans digte kan findes på dansk i antologien "Seklers Røst" fra 1954.

Eksterne henvisninger 

Digtere fra Italien
Nobelprismodtagere i litteratur
Nobelprismodtagere fra Italien
Litteraturhistorikere fra Italien
Italienere i 1800-tallet
Italienere i 1900-tallet
Salvatore Quasimodo

Salvatore Quasimodo (født 20. august 1901 i Modica, Sicilien, død 14. juni 1968 i Napoli) var en italiensk digter, essayist og journalist. Han fik Nobelprisen i litteratur i 1959 "for sin lyriske digtning, som med klassisk fyrighed udtrykker de tragiske erfaringer i vor tids liv". 

Quasimodo er en af de mest markante repræsentanter for litteraturbevægelsen hermetismen, der især var udbredt i Italien i tiden mellem 1. og 2. verdenskrig. Hermetismen er kendt for at være svært tilgængelig, og efter 2. verdenskrigs afslutning ændrede Quasimodo fuldstændig stil og blev medlem af det kommunistiske parti, hvilket gjorde, at han hans digtning i højere grad havde et virkelighedsnært og socialt sigte. Han blev udnævnt til professor i italiensk litteratur i Milano i 1941. Quasimodo var ved siden af sin egen digtning en markant oversætter af klassiske og i nogen grad moderne digteres værker. Hans barndomshjem i Modica er indrettet til museum.

Bibliografi i udvalg 
Quasimodo har blandt andet fået udgivet følgende digtsamlinger:
 Acque e terre (1930)
 Oboe sommerso (1932)
 Poesie (1938)
 Ed è subito sera (1942)
 Giorno dopo giorno (1947)

Salvatore Quasimodo er ikke oversat til dansk, men et udvalg af hans digte er oversat til norsk med titlen Den makelause jord, 1967.

Referencer

Eksterne henvisninger 

Digtere fra Italien
Nobelprismodtagere i litteratur
Nobelprismodtagere fra Italien
Æresdoktorer ved University of Oxford
Robert Hofstadter

Robert Hofstadter (5. februar 1915 – 17. november 1990) var en amerikansk fysiker.

Han blev tildelt Nobelprisen i fysik i 1961 for sine studier af elektronkerner og opdagelser af nukleoners (protoner og neutroner) struktur.

Han er far til filosoffen og forfatteren Douglas Hofstadter.

Fysikere fra USA
Nobelprismodtagere i fysik
Nobelprismodtagere fra USA
Ansatte ved Stanford University
Personer fra New York City
Valløby Kirke

Valløby Kirke er bygget i begyndelsen af 1100-tallet i romansk stil , men kun midterpartiet er bevaret. Våbenhuset og den vestlige del er gotisk og opført i sidste halvdel af 1400-tallet. Tårnet af munkesten i sengotisk stil kom til i midten af 1500-tallet, og koret med østgavlen og sakristiet er fra renæssancen (1590). Kirken er en "adelskirke", som altid har tilhørt ejerne af Vallø Slot. Den ligger meget synligt i landskabet på en høj skrænt mod Tryggevælde Ådal.

Den store døbefont af gotlandsk kalksten fra 1. halvdel af 1100-tallet har en diameter på 112 cm.

Kirkens altertavle er fra 1682 og skænket af Otte Skeel.

Kilder

Eksterne henvisninger 
 Valløby Kirke hos KortTilKirken.dk
 Valløby Kirke i bogværket Danmarks Kirker (udg. af Nationalmuseet)

Kirker i Stevns Kommune
Kirker i Roskilde Stift
Kirker i Roskilde Amt
Tårnby Kirke (Stevns Kommune)

Tårnby Kirke eller Store Tårnby Kirke i Stevns Kommune er oprindelig bygget omkring år 1200. Bevaret fra denne bygning er et langhus i romansk stil som kirkens vestparti. Fra 1375 stammer et gotisk østparti, og i ca. år 1500 føjedes tre tilbygninger til: Våbenhus, sakristi og kirketårn i munkesten. Til tårnet føjedes et trappehus i 1626.

Altertavlen fra 1587 formodes at være fremstillet til Valløby Kirke og overført til Store Tårnby Kirke efter 1688. Den fik påført stærke farver i 1913. Døbefonten er af granit og stammer fra omkring år 1200. Den består af to sten, nemlig øverst en tøndeformet, glat kumme, som hviler på en kegleformet fod. Omkring døbefonten består gulvet af nogle enestående glaserede lerfliser i grøn og brun blyglasur med indstemplede mønstre, som er fremstillet omkring 1260-1280. De blev fundet i 1949 under gulvet i sakristiet.

Kilder

Eksterne henvisninger 
 Tårnby Kirke hos KortTilKirken.dk
 Tårnby Kirke i bogværket Danmarks Kirker (udg. af Nationalmuseet)

Kirker i Stevns Kommune
Kirker i Roskilde Stift
Kirker i Roskilde Amt
Tustrup (Fræer Sogn)

Tustrup er en hovedgård i Fræer Sogn, Hellum Herred i det tidligere Ålborg Amt, nu Region Nordjylland. 
Thustrup Gods er på 504 hektar med Ny Thustrup og Toftegård. Gårdens historie kan føres tilbage til senmiddelalderen, hvor den første gang nævnes i 1422.

Ejere af Tustrup 
(1422-1450) Jep Jensen Benderup
(1450-1556) Forskellige Ejere
(1556-1566) Peder Beck
(1566-1575) Frederik II
(1575-1605) Niels Mouridsen Benderup
(1605-1627) Johanne Nielsdatter Benderup / Abel Nielsdatter Benderup
(1627) Else Nielsdatter Benderup gift Seefeld
(1627-1640) Christoffer Lauridsen Seefeld
(1640) Else Nielsdatter Benderup gift Seefeld
(1640-1642) Viffert Christoffersen Seefeld / Enevold Christoffersen Seefeld / Jørgen Christoffersen Seefeld
(1642-1662) Viffert Christoffersen Seefeld / Enevold Christoffersen Seefeld
(1662-1663) Slægten Seefeld
(1663-1664) Peder Bülche
(1664-1690) Mads Jensen Binderup
(1690-1730) Jens Madsen Binderup
(1730-1743) Enke Fru Binderup
(1743-1754) Mads Vognsen Hvass
(1754-1758) Nicolaj Boye
(1758-1775) Jesper Østergaard
(1775-1782) Heinrich Carl lensgreve Schimmelmann (Heinrich Carl von Schimmelmann)
(1782-1812) Heinrich Ernst lensgreve Schimmelmann
(1812-1818) Selgen Bjerring / Rasmus Bjerring
(1818-1835) Jacob Hjorth
(1835-1869) Jens Christian Hjorth
(1869-1921) Jens Laursen Hjorth
(1921-1970) Knud Bjerberg Hjorth
(1970-1995) Flemming Hjorth
(1995-2002) Flemming Hjorth / Erik Hjorth
(2002-) Erik Hjorth

Eksterne henvisninger 
Stranderholm og Tustrup Godser

Kilder 
 J. P. Trap: Danmark 5.udgave, Kraks Landbrug

Herregårde i Rebild Kommune
Herregårde i Aalborg Amt
Royal Rumble (2006)

Royal Rumble 2006 er en wrestlingmatch der sendtes som PPV(Pay-Per-View), og som fandt sted i American Airlines Arena i Miami, Florida den 29. Januar i 2006. PPV'en skulle være historiens nittende Royal Rumble.

Arrangøren af dette show var endnu engang WWE-formanden: Vince McMahon. Monday Night Raw og Friday Night Smackdown var klar til endnu et afsnit af wrestlingens store begivenhed.

Under denne PPV var der i alt syv kampe som skulle gennemføres.

Kampe 
 Finlay slår Brian Kendrick (2:07) (Single Match)

 Gregory Helms slår Kid Kash, Funaki, Jamie Noble, Nunzio og Paul London (7:40) (6 Man Battle Royal Match)
 Gregory Helms vinder WWE Crusierweight Championship titlen

 Mickie James slår Ashley Massaro (7:44) (Single Special Referee Match: Trish Stratus)

 Boogeyman slår JBL (sammen med Jillian Hall) (1:54) (One-managing Single Match)

 Rey Mysterio vinder Royal Rumble kampen (62:02)
 Rey Mysterio sikrer sig chancen om at blive ny World Heavyweight Champion under WrestleMania 22

 John Cena slår Edge (sammen med Lita) (14:02) (One-managing Single Match)
 John Cena vinder WWE Championship titlen

 Kurt Angle slår Mark Henry (sammen med Daivari) (9:29) (One-Managing Single Match) 
 Kurt Angle genvinder World Heavyweight Championship titlen

Demonstration 
Formænd
Eric Bischoff (Monday Night Raw)
Theodore Long (Friday Night Smackdown)
Vince McMahon (World Wrestling Entertainment)

Kommentatorer
Jerry Lawler (Monday Night Raw)
Jim Ross (Monday Night Raw)
Michael Cole (Friday Night Smackdown)
Tazz (Friday Night Smackdown)

Dommere
Charles Robinson (Friday Night Smackdown)
Chris Kay (Friday Night Smackdown)
Jim Korderas (Friday Night Smackdown)
Mickie Henson (Monday Night Raw)
Mike Chioda (Monday Night Raw)
Nick Patrick (Friday Night Smackdown)

Interviewere
Josh Matthews (Monday Night Raw)
Todd Grisham (Friday Night Smackdown)

Rekorder 
 Rey Mysterio slår Chris Benoits rekord fra 2004. Rey Mysterio holder ud i hele 62:02 minutter.
 Kane slår rekorden og er for tiende gang med i Royal Rumble kampen, men jagter stadig sejren.
 Shawn Michaels bliver for anden gang elimineret af en der ikke er en del af Royal Rumble kampen.
 For anden gang vinder nogen fra spot 2.

Wrestling
Wrestling i 2006
Alan García

Alan Gabriel Ludwig García Pérez (født 23. maj 1949 i Lima, død 17. april 2019) var en peruviansk politiker. Han var landets præsident fra 1985 til 1990 og blev i 2006 valgt for en ny præsidentperiode, som sluttede i 2011.
Den 17. april 2019 begik García selvmord ved at skyde sig selv i halsen, da politiet var mødt op for at anholde ham i forbindelse med en bestikkelsessag.

Referencer

Eksterne henvisninger 

Politikere fra Peru
Perus præsidenter
Skolebakken Station

Skolebakken Station er en letbanestation, der ligger i Aarhus midtby. Stationen afgrænser indre by fra havnen.

Stationen lå oprindeligt på jernbanen Grenaabanen. Den blev etableret sammen med flere andre stationer i forbindelse med åbning af Århus Nærbane på den indre del af Grenaabanen 4. august 1979.

Stationen blev lukket sammen med banen i 2016, mens de blev ombygget til at indgå i Aarhus Letbane. Strækningen mellem Aarhus H og Universitetshospitalet, som stationen indgår i, åbnede den 21. december 2017, mens Grenaabanen genåbnede som letbane 30. april 2019.

Før ombygningen bestod stationen af et spor langs med gaden Skolebakken og en perron med læskur og billetautomat. Ved sydenden af stationen var der en jernbaneoverskæring med bomme for Skibbrovej. Efter ombygningen består stationen af to spor med hver sin delvist overdækkede perron. Overskæringen er fjernet sammen med Skibbrovej, idet området er blevet ombygget, så det indgår i Hack Kampmanns Plads.

Navnet Skolebakken kommer fra Aarhus Katedralskole, der ligger lige overfor stationen. I 1700-tallet opstod der en lille bakke her, da borgerne smed deres affald her. Bakken blev udjævnet omkring 1860 og i stedet anlagdes en promenade, der med tiden blev til gaden Skolebakken. På letbanestationen er der opsat et skilt, der fortæller historien.

Galleri 
Skolebakken Station i 2014 før ombygningen til letbanestation gik i gang.

Eksterne henvisninger

Noter 

Stationer i Aarhus Kommune
Transport i Aarhus
Stationer på Grenaabanen
Johan Christian Almer

Johan Christian Almer (1741 – 5. juli 1772) var en dansk maler og tegner.

Almer var søn af assessor Almer, sprogmester ved Sorø Akademi, og lærte malerkunsten hos Carl Gustaf Pilo. Almers far havde støttet Pilo, da han kom til Danmark og giftede sig med en søster til Pilos hustru. Efter at have vundet alle Akademiets medaljer blev han i 1766 tegnelærer for de kongelige pager med 200 Rigsdaler i årlig løn og, da denne plads inddroges, ved Akademiets dekorationsskole (1772). Det var den bitre nød, som drev Almer, om hvis kunstnertalent man, ikke uden grund, nærede høje tanker, til at modtage denne beskedne plads. Året før var Abildgaard blevet foretrukken for ham til at nyde det store stipendium; dog kom Almer snart efter også til at rejse, således at han skulle nyde de 150 Rigsdaler af sin løn som informator, medens resten skulle anvendes til løn for hans midlertidige stedfortræder. Almer gik først til Paris og derpå, i 1774, til Rom, hvor han traf Abildgaard. Her følte den beskedne Almer sig trykket til jorden af de hedengangne mestres storhed og begyndte at fortvivle om nogen sinde at blive til noget. 

Dertil faldt han snart i "Religions-Irringer", som det hedder i brev af 15. juni 1776 fra Abildgaard til Akademiet, og han efterstræbtes af proselytmagere, "der bestandig rørte ham på religionen og forsikrede ham om en pension, om han ville falde fra sine hidtil hafte meninger" dvs. apostasere (kætteri). Sygdom kom til, og til sidst forvildedes hans vistnok i forvejen ikke stærke forstand. Proselytmagerne forlod ham end ikke, da han grebet af sindssyge og på Abildgaards foranledning i syg tilstand blev bragt om bord på skib fra Livorno til Hamborg. Hjemme genvandt Almer sin forstand, men hans mod og kraft var knækket for bestandig. Han, af hvem man med rette havde ventet sig så meget, som havde været anset næsten for Abildgaards ligemand, rørte fast aldrig penselen mere. Stille og ubemærket passede han sin tjeneste som tegnelærer ved Akademiet, stille og ubemærket hensov han 5. juli 1772, uden engang at være blevet medlem af Akademiet, hvad han som informator var udelukket fra.

Kilder 

 
 

Malere fra Danmark
Danskere i 1700-tallet
Personer fra Sorø
Ansatte ved Det Kongelige Danske Kunstakademi
Smallville

Smallville er en amerikansk tv-serie, baseret på tegneserierne om Superman. Serien havde premiere i USA i 2001.

Handling 

Serien handler om teenageren Clark Kent (Tom Welling). Den unge Clark Kent bliver stillet over for svære overnaturlige udfordringer. Uden at hans venner ved det, redder han deres liv nærmest hver dag. Chloe Sullivan spilles af Allison Mack. Lois Lane spilles af Erica Durance.

Eksterne henvisninger 

 

Amerikanske tv-serier fra 2000'erne
Amerikanske tv-serier fra 2010'erne
Ungdomsserier fra USA
Tv-programmer fra The WB
Tv-programmer fra The CW
Westminster Bridge

Westminster Bridge er en bil- og gangbro i London over Themsen, mellem Westminster og Lambeth. Den nuværende bro, åbnede i 1862, erstattet en tidligere bro på samme sted som åbnede i 1750 og havde en tendens til at gynge foruroligende.

Westminster Bridge har syv buegange i smedejern med gotisk udførelse af Charles Barry (arkitekten af Palace of Westminster).

Den forbinder Palace of Westminster på Themsens vestbred med County Hall og London Eye på østsiden. Broen var målstreg i de tidligere år af London Marathon.

Den næste bro opover floden er Lambeth Bridge, mens den næste nedover er Hungerford Bridge.

Historie 
Den nuværende bro, åbnede i 1862, erstattet en tidligere bro på samme sted som åbnede i 1750 og havde en tendens til at gynge foruroligende.

Broen var i 2017 hjemsted for Westminsterangrebet i 2017, hvor 6 personer døde efter en person kørte sin bil ind i fodgængere.

Eksterne henvisninger 

Broer og tunneler i London
Broer i England
Themsen
Kongsvang Trinbræt

Kongsvang Station er en letbanestation på Odderbanen i bydelen Viby i Aarhus. Den blev oprindeligt etableret som jernbanestation. Som sådan blev den betjent af alle tog med enkelte undtagelse i myldretiden. Stationen består af en enkelt perron placeret øst for sporene.

Galleri

Eksterne henvisninger 
 Aarhus Letbane

Noter 

Stationer på Odderbanen
Stationer i Aarhus Kommune
Roskilde Festivalplads Station

Roskilde Festivalplads Station er et lejlighedsvist benyttet trinbræt beliggende på jernbanestrækningen Lille Syd ved Roskilde Dyrskueplads. 

Trinbrættet blev i 1996 oprettet på forslag af Roskilde Festival
og anvendes normalt kun i forbindelse med den årlige festival, hvor stationen betjenes af særtog til og fra Roskilde Station og i enkelte tilfælde helt til Københavns Hovedbanegård. 
Mens festivalen står på er den almindelige togdrift på Lille Syd reduceret til timedrift for at få plads til særtogene.

Dyrskuet 
Derudover har stationen tidligere fungeret under de tre dage, hvor Roskilde Dyrskue afholdes.

Teknisk 
Trinbrættet fremgår ikke af TIB's strækningsinformation, men tillyses midlertidigt ved trafikcirkulærer, eksempelvis i 2017 ved Banedanmarks trafikcirkulære 31/2017 af 18.06.2017, med virkning fra lørdag d. 24. juni 2017 kl. 07.00 til søndag d. 2. juli 2017 kl. 15.00.

Henvisninger 

Stationer på Lille Syd
Station
Festivalplads Station
Festivalplads Station